Les Escoletes de Catarroja donen la benvinguda a l'estiu amb una obra de teatre
23 jun 2021

La població més jove de Catarroja dóna la benvinguda a l'estiu gràcies al teatre. Així doncs, des de hui fins al dia 28 de juny, els diferents centres d'educació infantil del nostre municipi estan rebent una representació per part de Mira Rosana Projectes Teatrals, una companyia de gran experiència en el públic més menut.

“Les escoletes tenen una labor fonamental ajudant a les famílies en els primers passos en l'educació dels seus fills. Des de l'Ajuntament estem treballant per a brindar-los tot el nostre suport en un any en què han demostrat la seua gran professionalitat a l'hora de convertir els seus centres en un lloc segur. Ara, celebrem l'arribada de l'estiu amb les representacions teatrals, una activitat que estimula als menuts alhora que col·labora amb el nostre entorn cultural”, explica Jose Antonio Cuberos, regidor d'Educació.